́мже сіѐ да бу́детъ се́рдца на́шегѡ предъ̑ѡхране́ніе: да єгда̀ въ на́шей мы́сли па́мять бу́детъ жены̀, діа́вольскимъ ѕлодѣ́йствомъ произра́стшая, а́ще случи́тся ма́тере, илѝ сестры̀, илѝ инѣ́хъ нѣ́кіихъ же́нъ благоговѣ́йныхъ, ско́рѡ сію̀ изго́нимъ ѿ се́рдца: да не на мно́зѣ пребыва́ющымъ на́мъ въ се́й па́мяти, ѕлы́хъ преле́стникъ ѿ си́хъ ли́цъ низведе́тъ и низри́нетъ мы́сль въ сквє́рная и врє́дная помышлє́нія